Stærsta tap í aldarfjórðung - Versta tap mitt á ferlinum Eduard Koksharov horfir á sína menn steinliggja gegn Íslendingum í Malmö í dag . AFP Rússar biðu sinn versta ósigur í Evrópukeppni karla í handknattleik í rúman aldarfjórðung í kvöld þegar þeir steinlágu fyrir Íslendingum í Malmö , 34 : 23 . Þetta kemur fram á heimasíðu rússneska handknattleikssambandsins þar sem sagt er að þetta séu verstu úrslit liðsins síðan það tapaði 34 : 21 fyrir Svíum í úrslitaleik Evrópukeppninnar í Portúgal árið 1994 . Eduard Koksharov , þjálfari rússneska liðsins , kvaðst ekki hafa neina skýringu á því sem gerðist í leiknum gegn Íslandi . „ Við spiluðum hörmulega í dag og ég get ekki útskýrt hvað gerðist , “ sagði niðurbrotinn Koksharov . „ Við byrjuðum mjög illa og þegar við reyndum að vinna okkur aftur inn í leikinn tókum við mikla áhættu og skiptum út mönnum í vörn og sókn . En munurinn var orðinn of mikill . Hlutar af leiknum voru í lagi en það er ekki nóg því leikurinn stendur yfir í 60 mínútur . Þetta er versta tap mitt á ferlinum , “ sagði hornamaðurinn reyndi Timur Dibirov .